‘पाण्यासाठी आदिवासी महिलेला मारहाण करून विवस्त्र केलं’; रूपाली पाटलांची सरकारवर टीका

Mahaenews A link to your homepage with your site title as anchor text
पुणे : महिला दिनाच्या दोन दिवस आधी पालघर जिल्ह्यात पाणी भरण्याच्या कारणावरून एका महिलेला बेदम मारहाण करण्यात आली. महिला पिण्यासाठी पाणी घ्यायला त्या ठिकाणी आली होती, मात्र तिला पाणी न देता तिला विवस्त्र करून मारहाण करण्यात आली. या प्रकरणाची सखोल चौकशी करून दोषींवर कारवाई करण्याची मागणी विधानसभेचे विरोधी पक्ष नेते अजित पवार यांनी केली.

पाण्यासाठी आदिवासी बांधवांची परवड सुरू आहे. पाण्यासाठी त्यांना अत्याचार सहन करावे लागत आहेत. यावर आता पुण्यातून राष्ट्रवादी काँग्रेसच्या नेत्या रूपाली ठोंबरे यांनी प्रतिक्रिया दिली आहे. आपला तो बाब्या आणि दुसरा चं ते कार्ट असं म्हणत रुपाली यांनी सरकारवर जोरदार टीका केली आहे.

महाराष्ट्रातील माता-भगिनींना जर तुम्ही अशी वागणूक देणार असाल तर तुम्हाला तुमच्या खुर्च्या खाली कराव्या लागतील. सत्ताधारी यांचं काम आहे महाराष्ट्रातील कायद्याचं आणि महिलांचं रक्षण करणं. देवेंद्र फडणवीस आणि एकनाथ शिंदे हे अतिशय असंवेदनशील काम करत आहेत. स्वतःच्या जवळच्या महिला फक्त त्यांच्या भगिनी आहेत. मात्र ज्यांना खरंच गरज आहे त्यांच्यासाठी हे सरकार काहीच करत नाही, असं रूपाली ठोंबरे म्हणाल्या.

राज्याच्या राजधानीपासून हाकेच्या अंतरावर, पालघर जिल्ह्याच्या डहाणू तालुक्यातील कोहराळी पाडा (ग्रामपंचायत गंजाड) येथे पाणी भरण्याच्या कारणावरुन महिलेला विवस्त्र करुन मारहाण केल्याची दुर्दैवी घटना घडली. या प्रकरणाची सखोल चौकशी करुन दोषींवर कडक कारवाई करावी.#अर्थसंकल्पीयअधिवेशन२०२३
— Ajit Pawar (@AjitPawarSpeaks) March 14, 2023